**Edu Valem Lasteaeda laste vastuvõtu ja väljaarvamise kord**

Vastu võetud 02.09.2014 nr 2

**§ 1.  Üldsätted**

 (1) Käesolev kord reguleerib Edu Valem lasteaia (*edaspidi lasteaed*) laste vastuvõttu ja sealt väljaarvamist, tuginedes koolieelse lasteasutuse seadusele ja Edu Valem lasteaia põhimäärusele.

 (2) Laste ümberpaigutamist seoses lasteasutuse ümberkorraldamise või tegevuse lõpetamisega korraldab Edu Valem lasteaia juhtkond

 (3) Arvestust laste lasteaeda vastuvõtmise ja sealt väljaarvamise kohta peab lasteasutuse direktor.

 (4) Lapse vanemal, eestkostjal või hooldajal on õigus saada lasteaiast informatsiooni vabade kohtade olemasolu, vanema poolt kaetava rahalise osa suuruse ja selle kehtestamise korra kohta, samuti muud lasteaia töökorraldust puudutavat teavet.

 (5) Lapse lasteaeda võtmisel tutvustab direktor vanemale käesolevat korda, lasteaia kodukorda ning informeerib vanemaid nende poolt kaetavatest rahalistest kuludest seoses lasteaia ülalpidamisega.

**§ 2.  Laste vastuvõtmine**

 (1) Lasteaeda vastuvõtmise otsustab lasteaia direktor vastavalt käesolevale korrale.

 (2) Lapse vastuvõtmiseks lasteaeda esitab lapsevanem:

 1) kirjaliku avalduse (vorm lisatud);

 (3) Vaba koha puudumisel jääb laps kohataotlejana järjekorda. Vabad kohad lasteaias täidetakse järjekorra alusel. Lasteaia direktor teavitab koha vabanemisest avalduse esitanud lapsevanemat nädala jooksul.

 (4) Laps võetakse lasteaeda vastu, kui ta on vähemalt pooleteistaastane.

 (5) Vanem informeerib lasteaeda lapse erivajadustest.

 (6) Lasteaeda vastuvõetud laste nimekirjad koos andmetega kinnitab direktor käskkirjaga hiljemalt käesoleva kuu kümnenda kuupäeva.

 (7) Lasteaeda vastuvõetud laste nimekirju koos andmetega peab lasteaia direktor jooksvalt Eesti Hariduse Infosüsteemide (EHIS) registris.

 (8) Lapsevanem tasub osalustasu vastavalt Edu Valem lasteaia ja lapsevanema vahel sõlmitud lepingule.

**§ 3.  Lasteaiast lahkumine**

 (1) Lapse lasteaiast lahkumise aluseks on lapsevanema avaldus.

 (2) Avaldus esitatakse lasteaia direktorile vähemalt nädal enne lahkumist. Avalduses märgib vanem lapse lasteaiast lahkumise aja.

**§ 4.  Laste väljaarvamine lasteaiast**

 (1) Laps arvatakse lasteaia nimekirjast välja ja teenuse osutamine lõpetatakse järgmistel juhtudel:

 1) lapse õppima asumisel kooli;

 2) vanema või hooldaja kirjaliku avalduse alusel;

 3) laps on lasteaiast puudunud üle ühe kuu ning lasteaeda pole informeeritud;

 4) kui lapsevanem ei tee koostööd pedagoogidega ega järgi nende nõuandeid seoses lapse või lapsevanema tõsiste käitumisprobleemidega lasteaias.

 5) meditsiinilise otsuse alusel (vajalik vastav tõend).

 6) lepingu järgse lasteaia koha kasutamise tasu kaheuuese võlgnevuse korral

 (2) Lapse lasteaiast väljaarvamise korral käesoleva paragrahvi lõike 1 punktides 3, 4 ja 5 toodud juhtudel teatab lasteaia direktor sellest vanemale või hooldajale kirjalikult või digiallkirjastatud maili teel nõukogu otsuse vastuvõtmisel. Väljaarvamine toimub järgneva kuu esimesel kuupäeval, kui ei ole erajuhtudel kokkuleppitud lapsevanemaga teisiti;

 (3) Lapse väljaarvamisel või lahkumisel lasteaiast on lapsevanem kohustatud tasuma osalustasu kuni lasteaiast väljaarvamiseni

 (4) Lapse väljaarvamise lasteaialaste nimekirjast vormistab lasteaia direktor.